open-index/open-wikipedia-markdown huggingface dataset:
Ստեֆան Բեռն

**Ստեֆան Բեռն** (, ), ֆրանսիացի լրագրող, ռադիովար և հեռուստահաղորդավար։

## Կենսագրություն
Ավարտել է Փարիզում գտնվող Կարնո լիցեյը և Լիոնի բիզնես դպրոցը։ 1985-1987 թվականներին եղել է «Dynastie» ամսագրի գլխավոր խմբագրողը և համագործակցել է «Voici» ամսագրի հետ։ 1988 թվականին դարձել է «Jours de France» հրատարակության լրագրող։ 1999 թվականից եղել է «Le Figaro Madame»-ի «Իրադարձություններ» բաժնի գլխավոր խմբագրողի տեղակալ ու վարող։

1992-1997 թվականներին Europe 1-ով վարել է Եվրոպայի թագավորական ընտանիքների սովետական քրոնիկան, սակայն համազգային հռչակ է ձեռք բերել TF1 հեռուստաալիքով, որտեղ վարել է «Célébrités» (1997-2001) և «Sagas» (1998-2003) ծրագրերը, իսկ 2003-2006 թվականներին Canal+-ով՝ «20 h 10 pétantes» ծրագիրը։ 2000 թվականից *France Inter* ռադիոկայանում դարձել է «Le Fou du roi»-ի վարող, 2011 թվականին փակվել է այդ նախագիծը, և սկսվել է նորը՝ «À la bonne heure»։

2006-2007 թվականներին France 2-ով վարել է *L’Arène de France* բանավեճը։ Այդ ալիքով 2007 թվականի ամռանը Բերնը վարել է «Un autre monde» տարբեր քաղաքակրթությունների մասին պրայմ թայմ ծրագիրը, իսկ մինչև 2007 թվականի օգոստոսի 31-ը՝ «Pourquoi les manchots n’ont-ils pas froid aux pieds?»-ը («Ինչու՞ պինգվինների մոտ չեն սառում ոտքերը»)։ 2007 թվականի սեպտեմբերից France 2-ով ամեն շաբաթվա կիրակի օրերին հայտնվել է «Vivement Dimanche» ծրագրում, իսկ երեքշաբթի օրերին՝ «Secrets d’histoire»-ում։ 2010 թվականին սկսել է եթեր դուրս գալ «Comment ça va bien !» ծրագիրը։

2011 թվականին լուսաբանել է երկու թագավորական հարսանիքներ՝ Արքայազն Ուիլյամի և Քեյթ Միդլթոնի և Մոնակոյի իշխան Ալբեր II-ի ու Շերլինի։

2015, 2016 և 2017 թվականներին եղել է «Եվրատեսիլ» մրցույթի համահաղորդավար։

2017 թվականի սեպտեմբերի վերջին նախագահ Մակրոնը Բերնին հանձնարարել է ֆրանսիական մշակույթի հուշարձանների վերստուգումն իրականացնել ամբողջ երկրում և գտնել դրանց ֆինանսավորման նոր աղբյուրներ («Le Parisien» թերթի տվյալներով՝ 44 հազար հուշարձանների քառորդ մասը շտապ միջոցներ են պահանջում փրկության համար)։ Նոյեմբերի 10-ի հարցազրույցում հնչեցրել է իր առաջին առաջարկները․ Մեծ Բրիտանիայի նման, որտեղ Վեստմինստերյան աբբայության տոմսն արժե 24 եվրո, տաճարների մուտքը դարձնել վճարովի, ինչպես նաև ստեղծել *National Heritage* բրիտանական ֆոնդի նմանօրինակը, որի 4 մլն անդամը տարեկան 150-200 եվրո է վճարում։

## Անձնական կյանք
2014 թվականին Բերնը հարցազրույցներից մեկում պատմել է ծնողների տված խիստ դաստիարակության (նա այն անվանել է «պրուսական») մասին։ Նա չի թաքցնում իր համասեքսուալությունը և հայտարարել է ծնող դառնալու երազանքի բացակայության մասին։

## Ծանոթագրություններ

## Արտաքին հղումներ
* 
* 

Կատեգորիա:Աուդիոգիրք կարդացողներ
Կատեգորիա:Ֆրանսիացի դերասաններ
Կատեգորիա:Ֆրանսիացի լրագրողներ
Կամիլ դե Մոնտալիվե

**Կամիլ Բաշասոն**, կոմս **Դե Մոնտալիվե** (, ), Ֆրանսիայի թագավոր Լուի Ֆիլիպի վստահված անձը և կտակակատարը, Ֆրանսիայի պեր։

Նապոլեոնի ժամանակ ներքին գործերի նախարար Ժան Պիեր դե Մոնտալիվեի (1766-1823) և թագավոր Լյուդովիկոս XV-ի արտամուսնական դստեր Ադելաիդա դե Սեն Ժերմենի (1769-1850) որդին։

## Կենսագրություն և գործունեություն
Ծնվել է Վալանս քաղաքում։ Հոր և եղբոր մահից հետո՝ 1823 թվականին, նա ժառանգել է Ֆրանսիայի կոմսի ու պերի տիտղոսը և եղել է ամենաերիտասարդ պերերից մեկը պերերի պալատում։

Որպես «Aide-toi, le ciel t’aidera» ընկերության անդամ և քարտուղար՝ ծանոթանալով լիբերալ կուսակցության առաջնորդների հետ՝ Լաֆիտտի կառավարությունում (2 նոյեմբերի 1830-13 մարտի 1831) Հուլիսյան հեղափոխությունից հետո Կամիլ դե Մոնտալիվեն ստացել է ներքին գործերի նախարարի պորտֆելը, Կազիմիր Պերիեի կառավարությունում (13 մարտի 1831-16 մայիսի 1832)՝ ժողովրդական լուսավորության պորտֆելը, իսկ Պերիեի մահից հետո (1832) զբաղեցրել է նախկին տեղը։

Գեներալ Լամարկի հուղարկավորության առիթով ծագած անկարգությունների արյունալի ճնշումն ու պաշարված վիճակում մայրաքաղաքի հռչակումը նրա կառավարումն ատելի դարձրին, և 1832 թվականի հոկտեմբերի 11-ին նա ստիպված եղավ թողնել իր պաշտոնը։

Ավելի ուշ Թիերի առաջին կառավարությունում (22 փետրվարի 1836-6 սեպտեմբերի 1836) և Մոլի փոխակերպված կառավարությունում (6 սեպտեմբերի 1836-15 ապրիլի 1837) նա կրկին ներքին գործերի նախարար Է եղել։

Որպես թագավորական եկամուտների վարիչ՝ հիմնադրել է Վերսալի թանգարանը, ընդլայնել Լուվրը և վերականգնել Ֆոնտենբլոյի, Պոյի և Սեն Կլուի ամրոցները։

Փետրվարյան հեղափոխությունից հետո նա սևեռվել է անձնական կյանքի վրա և հանդես է եկել միայն ի պաշտպանություն Լուի Ֆիլիպի՝ բոնապարտիստների կողմից հարձակումների ժամանակ։ 1879 թվականին նա դարձել է սենատոր։

## Անձնական կյանք
Նա ամուսնացել է 1828 թվականի հունվարի 26-ին Կլեմենտին Ֆրանսուա Պեյլար-Դյուքլերի (Լավալ, 21 փետրվարի 1806 թվական-Փարիզ, 3 մարտի 1882 թվական) հետ և ունեցել է հինգ դուստր՝
* Մարի Ադելաիդա դե Մոնտալիվե
* Ադելաիդա Ժոզեֆինա դե Մոնտալիվե
* Կամիլա դե Մոնտալիվե
* Մարի Ամելի դե Մոնտալիվե
* Մարիա Ադելաիդա Մարթա դե Մոնտալիվե

Մոնտալիվեի հետնորդների թվում առավել հայտնի է ծոռը՝ Վալերի Ժիսկար դ'Էստենը (1926-2020)

## Մրցանակներ
* 1843 թվական. Պատվո լեգեոնի Մեծ խաչ

## Աշխատություններ
* «Le roi Louis-Philippe et sa liste civile» (1851),
* «Rien! dix-huit années de gouvernement parlementaire» (1864),
* «La confiscation des biens de la famille d’Orléans» (1871),
* «Casimir Périer et la politique conservatrice en 1831 et 1832» (1874).

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի քաղաքական գործիչներ
Բնական պատմության թանգարան (Ուլան Բատոր)

**Բնական պատմության թանգարան** (, նաև՝ **Բնագիտության թանգարան** կամ **Բնության թանգարան**), Մոնղոլիայի պետական թանգարաններից մեկը։ Գտնվում է Մոնղոլիայի մայրաքաղաք Ուլան Բատորում։

## Թանգարանի հավաքածու
Թանգարանի հավաքածուները սկսել են ստեղծվել 1924 թվականից։ Թանգարանը տեղակայված է 40 դահլիճ ունեցող ժամանակակից շենքում, որը կառուցվել է ստալինյան ամպիր ոճով 1954 թվականին։ Թանգարանի մուտքը զարդարված է 1860 թվականին թողարկված երկու քարե առյուծներով, որոնք ժամանակին հսկում էին Բոգդո-գեգենի պալատի մուտքը։

Չնայած ցուցանմուշների որոշ քայքայվածությանը, տարեկան թանգարան է այցելում առնվազն 50 հազար մարդ։ Թանգարանում կա ավելի քան 12 հազար ցուցանմուշ, այդ թվում՝ դինոզավրերի մնացորդներ և նրանց քարացած ձվեր, այնպիսի հազվագյուտ կաթնասունների խրտվիլակներ, ինչպիսին են ձյունահովազը կամ մազալայ անապատային արջը, անհետացած մամոնտների կմախքներ։ Թանգարանի ամենահայտնի ցուցանմուշն է տիրանոզավրի 3-մետրանոց ամբողջական կմախքը, որն այցելուներին թույլ չեն տալիս լուսանկարել, ինչպես նաև դիպլոդոկի կմախքը։ Մոտ 65 միլիոն տարի առաջ ապրած երկու կենդանիներն էլ 20-րդ դարի 40-ական թվականներին խորհրդային գիտնականների կողմից հայտնաբերվել էին Գոբի անապատում (Նեմեգետինի իջվածքում)։

## Պատկերասրահ

Mountain goat in front of the Natural History Museum - Ulan Bator (Mongolia).jpg|Լեռնային այծի արձանը թանգարանի շենքի առջև
Mongolian Museum.jpg|Թանգարանի ցուցասրահում
Gallimimus in Ulaanbaatar.jpg|"Gallimimus mongoliensis"-ի կմախք
Tarbosaur Mongolia.jpg|Տարբոզավրի կմախք
Opisthocoelicaudia pelvis.jpg|*Opisthocoelicaudia*-ի կոնքի ոսկր


## Ծանոթագրություններ

Կատեգորիա:1992 հիմնադրված թանգարաններ
Կատեգորիա:Բնագիտական թանգարաններ
Գնդի որդին (ֆիլմ, 1981)

**«Գնդի որդին»** (), խորհրդային գեղարվեստական ֆիլմ, որը նկարահանել է ռեժիսոր Գեորգի Կուզնեցովը 1981 թվականին Վալենտին Կատաևի համանուն վեպի հիման վրա։

## Սյուժե
1943 թվականի ամառ։ Հրետանային դիվիզիոնի մի խումբ հետախույզներ թշնամու թիկունքում ռեյդի ժամանակ հանդիպում են 12-ամյա տղայի։ Արտաքինից նա իսկական գայլուկ է՝ բոլորովին վայրի, կեղտոտ, պատառոտված շորերով, սոված ու չար։ Տղան թափառում է անտառներում մոտ երկու տարի, ուտում է, ինչ պատահի։ Հետախույզները նրան տանում են իրենց հետ, սակայն հրամանատարությունը որոշում է տղային թիկունք ուղարկել։ Քաղաքի ճանապարհին նա փախչում է և վերադառնում հետախույզների մոտ։ Հրամանատարը, կապվելով տղայի հետ, որդեգրում է նրան, բայց մարտերից մեկում մահանում է։ Այնուհետև զինվորները որոշում են բոլորը միասին դաստիարակել դեռահասին։ Վանյան դառնում է գնդի որդին…

## Դերերում
* Իգոր Նոսով – *Վանյա Սոլնցև, գնդի որդի
* Վադիմ Յակովլև – *կապիտան Ենակիև
* Վիկտոր Միրոշնիչենկո – *Բիդենկո
* Վիկտոր Պավլով – *եֆրեյտոր Գորբունով
* Իվան Կրասկո – *Կովալյով
* Նիկոլայ Գուսարով – *Մատվեև
* Վիկտոր Շուբին – *Եգորով
* Իվան Կրիվորուչկո – *Ախունբաև
* Վ. Շտրյակով – *Սոբոլև
* Անդրեյ Կոմարով – *կոզակ
* Լյուդմիլա Կրաչուն – *գերմանուհի
* Սեմյոն Ֆարադա – *վարսավիր

## Նկարահանող խումբ
* Ռեժիսոր` Գեորգի Կուզնեցով
* Սցենարիստներ` Ալեքսանդր Դեմուրով, Վիկտոր Սմոկտի
* Օպերատորներ` Անատոլի Լեսնիկով, Վիկտոր Բարանով
* Նկարիչ` Յուրի Իստրատով
* Կոմպոզիտոր` Վլադիմիր Լեբեդև
* Տնօրեն` Եվգենի Կալինին
* Ֆիլմի տնօրենի տեղակալ` Վլադիմիր Լիսենկով

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Վենտսպիլսի դղյակ

**Վենտսպիլսի դղյակ** (), պատմական անվանումը՝ *Վինդաուի դղյակ* (), Լիվոնյան օրդենի ամենամեծ և ամենալավ պահպանված դղյակը Լատվիայի տարածքում, որը գտնվում է Վենտսպիլսում։ Ամրոցը վերականգնվել է և վերածվել թանգարանի։

## Պատմություն
Դղյակը կառուցվել է 1290 թվականին Վենտա գետի հարավային ափին՝ Բալթիկ ծովից 1 կմ հեռավորության վրա։ Դղյակում գտնվում էին կոմտուրի նստավայրը, սննդի և զենքի պաշարները՝ ռազմական գործողություններ սկսելու դեպքում զորքին մատակարարելու համար։ 14-րդ դարում դղյակը ստացել է ժամանակակից տեսքը։

1451 թվականին դղյակի կայազորը բաղկացած էր 7 ասպետներից՝ կոմտուրի գլխավորությամբ, չհաշված սպասավորներին։

Դղյակը լրջորեն վնասվել է լեհ-շվեդական պատերազմի ժամանակ (1659-1660)։ 1798-1802 թվականներին դղյակում տեղակայված էր Հրացանակիրների Սոֆիայի ռուսական գունդը։ 1832 թվականին դղյակը վերածվել է բանտի, որը գոյատևել է մինչև 1959 թվականը։ 1845 թվականին դղյակի հյուսիսարևելյան շինությունում օծվել է ուղղափառ եկեղեցի (փակվել է 1928 թվականին)։ 1977 թվականին դղյակը վերականգնվել է։

## Թանգարան
2001 թվականի սեպտեմբերին դղյակում բացվել է Վենտսպիլսի թանգարանը, որի մշտական ցուցադրությունը նվիրված է դղյակի, քաղաքի, նավահանգստի և Վենտսպիլսի երկրամասի պատմությանը։ Կարելի է դիտել նաև «Կենդանի պատմություն» թվային ցուցահանդեսը։ Թանգարանում պարբերաբար տեղի են ունենում ցուցահանդեսներ, համերգներ և այլ միջոցառումներ։

## Ճարտարապետություն
Սկզբնապես դղյակը 32×33 մետր չափսերով պարսպապատ տարածք էր՝ 10×10 մետր քառակուսի հատակագծով աշտարակով։ 14-րդ դարում ամրոցի պարիսպը դարձել է երկհարկանի շինությունների պատ՝ ներքին բակով։ Դղյակի շինությունները ներառում էին կապելլա, ժողովների սրահ, ննջասենյակներ, սեղանատուն։ Երրորդ հարկն ավելացվել է 15-րդ դարում։ Ավելացվել է նաև աշտարակ, որը վերածվել է փարոսի։

## Ծանոթագրություններ

## Արտաքին հղումներ
* Լիվոնյան օրդենի Վենտսպիլսի ամրոց 

Կատեգորիա:Դղյակներ այբբենական կարգով
Կատեգորիա:Լատվիայի թանգարաններ
Կատեգորիա:Լատվիայի պատմություն
Կատեգորիա:Լատվիայի տեսարժան վայրեր
Քրիստին Բաուեր

**Քրիստին Բաուեր վան Ստրատեն** (), ամերիկացի դերասանուհի, որը հայտնի է «Իրական արյուն» հեռուստասերիալում Փեմի դերով, ինչպես նաև «Մի անգամ հեքիաթում» հեռուստասերիալում Մելիֆիսենտի դերով։

## Կենսագրություն
Քրիստին Բաուերը ծնվել է Վիսկոնսին  նահանգի Ռասին քաղաքում, Ռալֆ և Սառա Նոյբաուերների ընտանիքում։ Նրա ընտանիքը գերմանական արմատներ ունի։ Քրիստինի հայրը առաջնակարգ ձիավար էր և զենքի մոլի կոլլեկցիոներ, մայրը տնային տնտեսուհի էր, զբաղվում էր բարեգործությամբ։ Մանուկ ժամանակ Քրիստինը հոր նման զբաղվում էր սպորտով և հրաձգությամբ։ 1984 թվականին ավարտել է հայրենի քաղաքի The Prairie դպրոցը։

Երիտասարդ տարիներին Բաուերը տարվել է գեղանկարչությամբ, և հետագայում  այս մասնագիտությունն ուսումնասիրել է Բոստոնում, Սենտ-Լուիսում և Նյու-Յորքում։  Ի վերջո Քրիստինը որոշում է դառնալ դերասանուհի,և դրա համար 1994 թվականին տեղափոխվում է Լոս-Անջելես և մինչ այսօր ապրում է այնտեղ։ Քրիստինի աշխատանքների մեջ գերակշռող մաս են կազմում դիմանկարները։ Արվեստից բացի, հետաքրքրվում է նաև կարատեով։ Նա նաև համագործակցել է *Liz Vassey* ընկերության հետ, որը արտադրում էր հումորային շապիկներ։

Քրիստինը զբաղվում է նաև բարեգործությամբ։ Նա զբաղվում է ընտանի կետերի, վայրի և ընտանի կենդանիների պաշտպանությամբ, որոնց մի մասին, փրկելուց հետո, թողել է իր տանը։ Այս փրկարարական գործունեությամբ իր աշխատանքի մեջ է ներգրավում է նաև իր գործընկերներին։

2009 թվականի օգոստոսի 1-ին «Իրական արյուն» սերիալի նկարահանումների ժամանակ Քրիստինը ամուսնանում է հարավաֆրիկացի երաժիշտ Աբրի Վան Ստրատենի հետ։ Արարողությունը տեղի է ունեցել Քրիստինեի ծնողների ամառանոցում։ Քրիստինի ամուսինը  «*Lemmings*» խմբի կիթառիստ և վոկալիստն է։ Ամուսնությունից հետո Քրիստինը կրում է երկրորդ ազգանունը։

Քրիստինը բուսակեր է։

## Կարիերա
ձախից|մինի|257x257px
1995 թվականին Քրիստինը ստանում է իր առաջին դերը «The Crew» սերիալում։ Մյուս կրկնվող դերերը եղել են «Բացարձակ անվտանգություն», "that' s Life" և "Hidden Hills" սերիալներում։ Քրիստինի կարիերայում այս պահին առավել հայտնի դերը պոռնոաստղի դերն է«Պարերը երկնագույն իգուանում» ֆիլմն է, որն էկրանավորվել է 2000 թվականին։ 2004 թվականին նա նկարահանվել է Ադամ Սենդլերի հետ «Առաջին 50 համբույր» ֆիլմում։ «Արդարության լիգա» մուլտֆիլմում  ձայնագրվել է հերոսուհի Մերիի դերում։

Քրիստինը որպես աստղ հրավիրվել է նկարահանվելու բազմաթիվ սերիալներում։ Նա նկարահանվել է «Բոլորը սիրում են Ռաիմոնդին», «Մուգ հրեշտակ», «Երկու և կես», «Աստղային ճանապարհ»,«Կլավա, արի»,«Հանցագործության վայրը», «Հուսահատ տնտեսուհիները», «Ոսկորներ» և այլ սերիալներում։ Ամենակոլորիտային ֆիլմն է համարվում «Իրական արյուն» հեռուստասերիալը, որի հրավերը Քրիստինը ստացել է 2008 թվականին։

2011 թվականին Քրիստին Բաուերը նկարահանվել է ամերիկյան ABC հեռուստաալիքի «Մի անգամ հեքիաթում» հեռուստասերիալում՝ խաղալով Մալեֆիսենտայի չար կախարդուհու դերը։

2012 թվականին նկարահանվել է Սլեշի «Gotten» երգի տեսահոլովակում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բնօրինակում անաղբյուր հոդվածներ
Կատեգորիա:20-րդ դարի ամերիկացի դերասանուհիներ
Մինորու Մորի

, ), ճապոնացի մագնատ, ով համարվել է շինարարության բնագավառում ամենահզոր ու ամենաազդեցիկ դեմքերից մեկը Ճապոնիայում։ Տոկիոյի համալսարանն ավարտելուց հետո հոր՝ Տակիհիրո Մորիի հետ գործարարությամբ է զբաղվել անշարժ գույքի բնագավառում, դարձել նախագահն ու գործադիր տնօրենը *Mori Building* շինարարական ընկերության, որի բաժնետոմսերի 100%-ը պատկանում էին իր և ավագ եղբոր՝ համալսարանի պրոֆեսոր Քեյի ընտանիքներին։ Նրան էր պատկանում նաև *Sunwood Corporation*-ի բաժնետոմսերի 12.74%-ը։

«Մորի» ազգանունը հիշատակվում է Ճապոնիայի ժամանակակից բազմաթիվ նշանավոր կառույցների շինարարության առնչությամբ։ Forbes ամսագիրը Մինորուին ու նրա Ակիրա եղբորը ներառել է աշխարհի ամենահարուստ մարդկանց ցանկում։ Մինորու Մորիի խոշորագույն նախագիծը Տոկիոյում վեր խոյացած *Roppongi Hills* համալիրն էր, որը շահագործման է հանձնվել 2003 թվականին։ Հիշատակության արժանի է նաև Շանհայի համաշխարհային ֆինանսական կենտրոնի շենքը, որը շարք է մտել 2008 թվականին և մի ժամանակ ամենաբարձր շինությունն էր Չինաստանում։ Մորին ընդունում էր Լը Կորբյուզեի ազդեցիկությունը, սակայն գտնում էր, որ ինքը քաղաքաշինական նախագծերով գերազանցել է շվեյցարացի անվանի ճարտարապետին՝ մասնավորապես նկատի առնելով *Roppongi Hills*-ը։ Ի դեպ, այդ համալիրի բաղկացուցիչ մասը հանդիսացող աշտարակում նա բացել է գեղարվեստի թանգարան՝ (森美術館, Mori Bijutsukan), որտեղ ցուցադրվում են ասիացի ժամանակակից նշանավոր նկարիչների ու քանդակագործների լավագույն ստեղծագործությունները։

Մորիի կառուցած վերջին համալիրը Հարաջուկու կայարանի մոտ վեր խոյացող *Omotesando Hills*-ն է, որի հանդիսավոր բացումը տեղի է ունեցել 2006 թվականին։

2008 թվականին Fortune ամսագիրը Մինորու Մորիին հռչակել է «Ասիայի տարվա բիզնեսմեն»։

2009 թվականին Մեծ Բրիտանիայի թագուհի Եղիսաբեթ Երկրորդը նրան պարգևատրել է Բրիտանական կայսրության շքանշանով և շնորհել պատվավոր ասպետի տիտղոս։

Մինորու Մորին մահացել է 77 տարեկան հասակում՝ 2012 թվականին, սրտային անբավարարությունից։

## Հիշարժան համալիրներ
* Շանհայի համաշխարհային ֆինանսական կենտրոն
* Roppongi Hills
* Մորիի աշտարակ
* Ark Hills
* Atago Green Hills
* Holland Hills
* Omotesando Hills
* Roppongi-ի առաջին շինություն

;Բնակելի շենքեր
* Akasaka Tameike Tower
* Ark Towers
*Wangdu Towers
* Ark Forest Terrace
* Roppongi First Plaza 
* Nishi-Azabu Forest Plaza
* Moto-Azabu Hills

## Ծանոթագրություններ

## Արտաքին հղումներ
* TIMEasia Magazine: ''The Families that Own Asia – Mori''  (englisch)

Կատեգորիա:Թանգարանների հիմնադիրներ
Կատեգորիա:Ճապոնացի գործարարներ
Կատեգորիա:Սրտամկանի ինֆարկտից մահացածներ
Մնաս բարով (ֆիլմ)

**«Մնաս բարով»** (), խորհրդային սև-սպիտակ գեղարվեստական ֆիլմ Հայրենական մեծ պատերազմի մասին, որը նկարահանվել է 1966 թվականին բանաստեղծ Գրիգորի Պոժենյանի կողմից սեփական սցենարով։

## Սյուժե
1944 թվականի գարուն։ Հայրենական մեծ պատերազմ։ Գրավված Սևաստոպոլում դեռ կատաղի մարտեր են ընթանում։ Իսկ գերմանացիներից ազատագրված Յալթայում պատերազմ չկա, այն արդեն ինչ-որ տեղ հեռու է... Բայց տորպեդային նավակների դիվիզիոնը, որը տեղակայված է Յալթայի նավահանգստում, շարունակում է իր վտանգավոր աշխատանքը։ Ռազմական նավաստիները օրեցօր մարտական թռիչքներ են իրականացնում դեպի Սևաստոպոլ՝ անցնելով «Լոլայի» հետքերով, որը հասցրել է լքել նավահանգիստը՝ նախապես հափշտակելով գաղտնի փաստաթղթերը։

## Դերերում
* Վիկտոր Ավդյուշկո  – *Մատվեյ Պոդիմախին
* [[Վալենտին Կուլիկ]]  – *Վալենտին Բատալին
* Բիմբոլատ Վատաև  – *Օթարի Կիկնաձե
* Ալեքսանդր Ստեֆանովիչ  – *Ալեքսանդր Յուրովսկի
* Վալերի Շապկին  – *Չուդակով
* Օլեգ Ստրիժենով  – *Օլեգ Ստարիգին, լեյտենանտ
* Անգելինա Վովկ  – *Գալյա
* Ժաննա Պրոխորենկո  – *Լյուբա
* Գալինա Կոստիրևա  – *Կատյա
* Իվան Պերևերզև  – *Դերժավենկո
* Վլադիմիր Զամանսկին  – *դիվիզիայի նոր հրամանատար
* [[Վլադիմիր Ակիմով]]  – *Ստրոեև
* Վյաչեսլավ Ժարիկով  – *Ավրուտին
* Ռիտա Գլադունկո  – *Նինա

## Նկարահանող խումբ
* Սցենարի հեղինակ՝ Գրիգորի Պոժենյան
* Ռեժիսոր՝ Գրիգորի Պոժենյան
* Օպերատոր` Լեոնիդ Բուռլակա
* Նկարիչ` Բորիս Բիրգեր
* Կոմպոզիտոր` Միքայել Թարիվերդիև

## Ծանոթագրություններ

## Արտաքին հղումներ
* «Մնաս բարով» ֆիլմի երգերը, songkino.ru.

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմերի երաժշտություն ըստ Միքայել Թարիվերդիևի
Թերենս Լինդոլ

**Թերենս Լինդոլ** (, ), ամերիկացի նկարիչ, Նյու Յորքում՝ Բրուքլինում գտնվող «*Ոիլյամսբուրգի գեղարվեստա-պատմական կենտրոնի*» գլխավոր վարիչ։ Լինդոլի նկարազարդումները հրատարակվել են բազմաթիվ պարբերականներում, ոյդ թվում՝ *Heavy Metal *, *Creepy*, *Eerie* և *Vampirella* ամսագրերում։

## Կրթություն
Ծնվել է Մինեսոտա նահանգի Մինեապոլիս քաղաքում։ Սովորել է Մինեսոտայի համալսարանում և Նյու Յորք քաղաքի Հանթր քոլեջում (*Hunter College*), որն ավարտել է 1970 թվականին՝ ստանալով փիլիսոփայության և անգլերենի մագիստրոսի աստիճան։

## Գործունեություն
thumb|Միլտոնի ''Դրախտ կորուսյալ'' պոեմի լինդոլյան նկարազարդումներից

Լինդոլը որպես պատկերազարդող նկարիչ աշխատել է *Warren Publishing* ընկերության կողմից լույս ընծայվող *Creepy*, *Eerie*, *Vampirella* ամսագրերի խմբագրություններում, մասնակցել է նաև կոմիքսների հրատարակմանը։ Ինչպես գրում է *[[The Independent]]*-ը, նա նկարազարդումներ է արել նաև Marvel Comics-ի համար։ Ջոն Միլտոնի գլուխգործոցը համարվող *[[Կորուսյալ դրախտ|Դրախտ կորուսյալ]]* պոեմի լինդոլյան նկարազարդումները, որոնցից մի քանիսը սկզբնապես հրատարակվել են *Heavy Metal* ամսագրում, համընդհանուր հավանության ու դրվատանքի են արժանացել, լույս են ընծայվել նաև դասագրքերում, Միլտոնի երկերի մերօրյա հրատարակություններում, այդ թվում՝ *[[Կորուսյալ դրախտ]]* պոեմի՝ Լինդոլի պատրաստած արձակ շարադրանքի տպագրությունումում։ Նրա նկարազարդումներից մեկը զետեղվել է Օքսֆորդի համալսարանի կայքէջում, որը հատուկ ձևավորվել էր ի նշանավորումն Միլտոնի հոբելյանի։

Համագործակցելով Յուկո Նիի հետ՝ Թերենս Լինդոլը զգալի ջանքեր է գործադրել Ուիլյամսբուրգի գեղարվեստա-պատմական կենտրոնը ստեղծելու, բացելու և գործարկելու համար։ Այդ կենտրոնը 2008 թվականին դարձել է Միլտոնի ծննդյան 400-ամյակը նշելու հանդիսավայրերից մեկը, այնտեղ անց է կացվել համապատասխան տարազներով պարահանդես՝ *Grand Paradise Lost Costume Ball*, և այդ միջոցառումը, ինչպես և Միլտոնի ստեղծագործությունների լինդոլյան մի շարք նկարազարդումներ, միջազգային ճանաչման է արժանացել։

Լինդոլն իր ձիրքերը դրսևորել է նաև գեղարվեստական գրականության ասպարեզում. Միլտոնի «Դրախտ կորուսյալ» պոեմի վերոնշյալ արձակ շարադրանքից զատ, նա հեղինակել է *Blue-eyed Satori: And Other Stories* պատմվածքների ժողովածուն, ակնարկներ, հոդվածներ, որոնք լույս են տեսել *Time Out New York* պարբերականում։

## Երկերի ընտրանի
*
*

## Ծանոթագրություններ

## Արտաքին հղումներ

Կատեգորիա:20-րդ դարի գրողներ
Կատեգորիա:Ամերիկացի գրողներ
Կատեգորիա:Ամերիկացի նկարիչներ
Կատեգորիա:Թանգարանների հիմնադիրներ
Հասմիկ Կիրակոսյան

**Հասմիկ Պարույրի Կիրակոսյան** (), հայ մշակութային գործիչ։ ՀՀ մշակույթի վաստակավոր գործիչ (2004)։ Գյումրիի Միքայել Նալբանդյանի պետական ինստիտուտի պատվավոր պրոֆեսոր։

## Կենսագրություն
Հասմիկ Պարույրի Կիրակոսյանը ծնվել է 1942 թվականի հոկտեմբերի 27-ին, Լենինականում։ 1949-1959 թվականներին սովորել է Լենինականի թիվ 26 միջնակարգ դպրոցում,
1959-1963 թվականներին՝ Լենինականի Միքայել Նալբանդյանի անվան մանկավարժական ինստիտուտի պատմա-բանասիրական ֆակուլտետում։ Հոռոմ գյուղի դպրոցում աշխատել է որպես հայոց լեզվի և գրականության ուսուցչուհի։ 1964 թվականին եղել է «Անի»-ի արտադրական միավորման դպրոցական բաժնի վարիչ, այնուհետ՝ Արթիկի կոմերիտական շրջկոմի 2-րդ քարտուղար։ Մոսկվայում կոմ բարձրագույն դպրոցում սովորելուց հետո աշխատանքի է անցել Հայաստանի կենտրոնական կոմիտեում, այնուհետև Լենինականում զբաղվել է դասախոսական գործունեությամբ, միաժամանակ սովորել և ավարտել է Կիևի Շևչենկոյի անվան պետական համալսարանի ասպիրանտուրան՝ փիլիսոփայության գծով։

1976 թվականից եղել է Լենինականի քաղաքային խորհրդի մշակույթի բաժնի վարիչը, 1996 թվականից նշանակվել է Շիրակի մարզպետարանի մշակույթի բաժնի վարիչ, 2009-2018 թվականներին եղել է Շիրակի մարզպետի խորհրդական, 2018 թվականին նշանակվել է Գյումրու քաղաքապետի խորհրդականի պաշտոնում։

## Պարգևներ
* Մովսես Խորենացու մեդալ, 2000,
* Գրիգոր Նարեկացու մեդալ,
* «Հայրենիքին մատուցած ծառայությունների համար» 2-րդ աստիճանի մեդալ, 
* Ազգային ժողովի պատվո մեդալ,
* ՀՀ վարչապետի հուշամեդալ,
* Ազգային ժողովի պատվո մեդալ,
* ՀՀ մշակույթի վաստակավոր գործիչ, 2004,
* ՀՀ մշակույթի նախարարության ոսկե մեդալ, 2007,
* Սուրբ Էջմիածնի հոգևոր մեդալ,
* ՀՀ թատերական միության ոսկե մեդալ,
* Երկրապահ կամավորականների մեդալ,
* Մ. Նալբանդյանի պետական ինստիտուտի պատվավոր պրոֆեսորի կոչում և ոսկե մեդալ,
* Գյումրու երախտավոր մեդալ,
* ՀՀ Շիրակի մարզպետարանի հուշամեդալ, 
* Գյումրու պատվավոր քաղաքացի։

## Ծանոթագրություններ

Կատեգորիա:ՀՀ մշակույթի վաստակավոր գործիչներ
Կատեգորիա:ՀՀ վարչապետի հուշամեդալակիրներ
Կատեգորիա:Հայ մշակութային գործիչներ
Ֆերնանդո Գոմես

**Ֆերնանդո Ռոջելիո Գոմես Պաեզ**, ծնվել է 1940 թվականին։ Մեքսիկայում Հիսուս Քրիստոսի վերականգնված ավետարանի պատմությանը նվիրված Մորմության պատմության թանգարանի հիմնադիրն է։ Նա և  ռեժիսոր Սերխիո Պագազան Մեքսիկայում հավաքում են մորմոնների պատմության նմուշներ և հիմնական փաստաթղթեր։

Գոմեսը ծառայել է մի քանի ղեկավար պաշտոններում։ Նա եկեղեցու Մեքսիկայի Մերիդա տաճարի երկրորդ նախագահն էր, եղել է նաև Սանտիագոյի, Չիլիի միսիոներների ուսուցման կենտրոնի նախագահ։

## Կենսագրություն
Գոմեսը ծնվել է Մեքսիկայի Մոնտեռեյ քաղաքում։ Մինչ Մեքսիկայում պատմության թանգարանը հիմնելը Գոմեսը էլեկտրոնային ֆիրմայի նախագահ էր։ Նա ունի բակալավրի աստիճան էլեկտրոնային ճարտարագիտության ոլորտում Բրիգամ Յանգ Համալսարանում (BYU), տարբեր ժամանակներում բնակվել է Յուտա նահանգի Պրովո քաղաքում։ Ֆիլիպիններում ապրելու ժամանակ էր, որ առաջին անգամ հանդիպել է իր մորաքրոջ նյութերի մեծ հավաքածուին, որոնք առնչվում էին Մեքսիկայում գտնվող «Վերջին օրվա սրբերի» Հիսուս Քրիստոսի եկեղեցու պատմությանը։

Գոմեսը «Վերջին օրվա սրբերի Հիսուս Քրիստոսի եկեղեցի» և «Լամանյան կոնվենցիաներ. Խավարից լույս» գիրքերի հեղինակն է։ Նա դասախոսություններ է կարդացել Բրիգամ Յանգ Համալսարանի Դեյվիդ Քենեդու անվան միջազգային հետազոտությունների կենտրոնում։ Նա նաև մասնակցել է Ֆլոյդ Լամոնդ Թուլիսի «Մորմոններ Մեքսիկայում» գրքի 2-րդ հրատարակության անգլերեն մեկնաբանություններին, ներառյալ «Մեքսիկայի և Մորելոսի պետությունները. Նրանց ներդրումը միսիոներական աշխատանքի վերաբացման շրջանում, 1901-1903», «Մարգարիտո Բաուտիստա Վալենսիա», «Ֆրանցիսկո Նարցիսո Սանդովալ. Լամանացի միսիոներ» և «Երրորդ համագումար»  թեմայով էսսեները։

Գոմեսը վերջերս տեղափոխել է իր թանգարանը Պրովո, որն այժմ այն կոչվում է Ամերիկայի մորմոնների պատմության թանգարան։ Թանգարանի Պրովոյի մասնաճյուղը բացվել է 2011 թվականին։

## Մատենագիտություն
* English commentary in dual-language 2nd edition of F. Lamond Tullis, *Mormons in Mexico: Dynamics of Faith and Culture*, Provo, Utah: El Museo de Historia del Mormonismo en México A.C., 1997. Spanish/English, 353 pp. No ISBN available. 
* *The Church of Jesus Christ of Latter-day Saints and the Lamanite Conventions: From Darkness to Light*, Mexico City: El Museo de Historia del Mormonismo en México A.C., 2004. English, 47 pp. + 34 pp. photos and bibliography. Spanish, 47 pp. + 1 p. photos. No ISBN available. 

## Ծանոթագրություններ

## Արտաքին հղումներ
*"Poem honors Prophet" , *Church News*, December 10, 2005.
* 
*"New missionary training center presidents" , *Church News*, December 13, 1997
*"New mission presidents" , *Church News*, February 22, 1992
*''Journal of Mormon History'', table of contents
*BYU David M. Kennedy Center lectures listing
*Museo de Mormonismo en Mexico site

Կատեգորիա:1940 ծնունդներ
Կատեգորիա:Ապրող անձինք
Կատեգորիա:Պատմաբաններ
Մանաս Օրդո

մինի|Մանասի դամբարանը

**Մանաս Օրդո** (), ղրղզների ազգային հերոս Մանասի պատվին կառուցված հուշահամալիր, որը համանուն էպոսում պաշտպանում և միավորում էր ղրղզներին։ Կառուցվել է կարախանիդյան դարաշրջանում, մոտ 1334 թվականին։ Ղրղզստանի հյուսիս-արևմուտքում գտնվող հուշահամալիրում է գտնվում դամբարանը, որտեղ պահվում են հերոսի մասունքները։ Համալիրի գտնվելու վայրը բնավ պատահական չէ. ըստ լեգենդի, հենց Տալասի հովտում էր տեղակայված Մանասի և նրա զորքի հիմնական ռազմակայանը։

## Տեղագրություն
Համալիրը գտնվում է Ղրղզստանի հյուսիս-արևմուտքում գտնվող Տալաս քաղաքից 12 կմ դեպի արևելք։ Մանասից հարավ հոսում է Տալաս գետը, որի հետևում սկսվում են ղրղզական բարձր լեռները։

Մանաս էպոսը պատմում է Ղրղզստանի Բաթիր Մանասի մասին, որը ղրղզներին Ալթայից Տյան Շան է վերադարձրել, իսկ ավելի ուշ պաշտպանել է նրանց չինական հարձակումներից։ Էպոսը պատմական է, ուստի դրանում նկարագրված իրադարձությունների զգալի մասը իրականում տեղի են ունեցել։ Էպոսը համարվում է Ղրղզստանի ժողովրդի կյանքի յուրատեսակ հանրագիտարան, նրա հնագույն պատմության վկայությունը։

Ղրղզական ազգային հերոսի հիշատակը պահպանելու համար համալիր է ստեղծվել։ Մանասի գերեզմանը կամ Մանասի կումբեզը այս համալիրի ամենագլխավոր տեսարժան վայրն է։ Իրականում չկա հաստատում, որ կումբեզը Մանասի գերեզմանն է։ Կումբեզը կառուցվել է էպոսի նկարագրած իրադարձություններից 5 դար առաջ։ Ենթադրություններ կան, որ այնտեղ հանգչում է կարահադինյան խանի դուստրը։ Դամբարանն առանձնանում է հետաքրքիր ճարտարապետությամբ. պատերը ծածկված են կավից պատրաստված խճանկարով, գմբեթը կտրված կոն է։

### Զբոսայգի
Հուշահամալիրը ներառում է նաև ընդարձակ զբոսայգի։ Այգու կենտրոնում կա աստղ, որի վրա կանգնած է Մանասը։ Այս աստղի շրջակայքում կան քարե կերպարներ, որոնք ենթադրաբար ներկայացնում են Մանասի աջակիցներին ու մարտիկներին։

### Թանգարան
Թանգարանը տեղեկություններ է տրամադրում Մանասի և նրա պատմության մասին։ Մանասչիները, որոնք շարունակում են Մանասի ավանդույթը մինչև օրս, նույնպես պատկերված են այստեղ։ Մանասի հայտնի տեսարանները նույնպես ցուցադրվում են տրամապատկերի տեսքով։

## Ծանոթագրություններ

Կատեգորիա:Ղրղզստանի թանգարաններ
Կատեգորիա:Ղրղզստանի մշակույթ
Կատեգորիա:1334 կառուցումն ավարտված շենքեր և կառույցներ
Hush (ալբոմ)

***Hush*** (), հարավկորեական գըրլ բենդ Everglow-ի երկրորդ սինգլային ալբոմը։ Ալբոմը թվային և ֆիզիկական տարբերակով թողարկվել է 2019 թվականի օգոստոսի 19-ին` Yuehua Entertainment-ով։ Սինգլը պարունակում է երեք երգ, այդ թվում նաև գլխավոր «Adios» սինգլը։

## Թրեք լիստ

## Չարթեր

## Մրցանակներ և առաջադրումներ

### Երաժշտական ծրագրեր

## Ծանոթագրություններ

Կատեգորիա:2019 ալբոմներ
Կատեգորիա:Կորեերեն ալբոմներ
Կունդայի մշակույթ

**Կունդայի մշակույթ**, Մեզոլիթյան մշակույթ Ք.ա. VIII-V հազարամյակներ, տարածված է Մերձբալթյան արևելյան շրջանում՝ Լեհաստանից մինչև Լենինգրադի մարզ և Ֆինլանդիայից հարավ։ Անվանվել է Էստոնիայի Կունդա քաղաքի պատվին։

Զարգացել է սվիդերսկյան մշակույթի հիման վրա։ Կունդայի մշակույթի Պուլլի բնակավայրը համարվում է տարածքում ամենաառաջին մարդու ներկայության վայրը, որը հիմա պատականում է Էստոնիային։ Բելառուսի տարածքում հայտնի են երեք բնակավայրեր, երկուսը՝ Պոլոցկի շրջանում և մեկը՝ Վերխնեդվինսկում։

Մշակույթի ներկայացուցիչները հաճախ գործիքներ ու զենքեր պատրաստելու համար օգտագործում էին եղջյուրներ և ոսկորներ, ինչը պայմանավորված էր տարածաշրջանում կայծքարի հազվագյուտ հանքավայրերով։ Մահացածներին հուղարկավորում էին ուղղաձիգ դիրքով միայնակ կամ խմբերով (երբեմն մի քանի հարկերով), դիակները հաճախ թաղում էին կավաքարերի մեջ և նրանց կողքին դնում էին աշխատանքային գործիքներ։

Կունդայի մշակույթի Զվեյինեկիի ներկայացուցչի մոտ  (Լատվիյա), ով ապրում էր մոտավորապես 8.3 հազար տարի, հայտնաբերված է միտոքոնդրիալ U5a1c հապլոխումբ.: Լիտվայի Spiginas4 նմուշն ունի միտոքոնդրիալ U4a2 հապլոխումբ։

## Տես նաև
* Պուլի բնակավայր

## Ծանոթագրություններ

Կատեգորիա:Եվրոպայի հնագիտական մշակույթներ
Կատեգորիա:Էստոնիայի պատմություն
Կատեգորիա:Լատվիայի պատմություն
Կատեգորիա:Լիտվայի պատմություն
Կատեգորիա:Հնագիտությունը Ռուսաստանում
Կատեգորիա:Քարի դար
Կատեգորիա:Ֆինլանդիայի պատմություն
Բեթիս հոուփ

**Բեթիս հոուփ** (, բառացի՝ *Բեթիի հույս*),  Անտիգուայում շաքարեղեգի նախկին պլանտացիա, այժմ՝ բացօթյա թանգարան։ Այն հիմնադրվել է 1650 թվականին, կղզին անգլիական գաղութ դառնալուց անմիջապես հետո, և դարերի ընթացքում ծաղկել է որպես հաջող գյուղատնտեսական, արդյունաբերական ձեռնարկություն։ Դա Անտիգուայում գործարկված առաջին խոշորածավալ շաքարեղեգի տնկարկն էր և  1674 թվականից մինչև 1944 թվականը պատկանում էր Քոդրինգթոնների ընտանիքին։ Քրիստոֆեր Քոդրինգթոնը, հետագայում՝ Բրիտանական Հողմակողմ կղզիների գեներալ կապիտան, ունեցվածքը ձեռք է բերել 1674 թվականին և անվանել Բեթիս հոուփ՝ իր դստեր անունով։

Բեթիս հոուփը այլևս չի գործում որպես պլանտացիա։ Այնուամենայնիվ, 1990 թվականինին Անտիգուա և Բարբուդայի Կառավարությունը OEC/ESDU Էկոտուրիզմի բարելավման ծրագրի շրջանակներում նախաձեռնել է վերականգնման աշխատանքներ։ Վերականգնվել են երկվորյակ հողմաղացները, ջրի ցիստեռները, Մեծ տանը ավերակները (Buff կամ Estate House), արտադրամասը, որտեղ՝ շաքար ստանալու համար շաքարեղեգի հյութ են եփել և օղեգործարանը, որտեղ ռոմի արտադրության համար սպիրտ են թորել։ 1995 թվականից ի վեր շինությունները ներկայացվում են որպես բացօթյա թանգարան։ Կա այցելուների կենտրոն։ Թանգարանը կառավարվում է Անտիգուայի և Բարբուդայի թանգարանի կողմից։

## Աշխարհագրություն
Բեթիս հոփ կալվածքը գտնվում է գյուղական վայրում, որտեղ բլրոտ տարածքի երկրագիտական գոյացությունը հիմնականում կրաքար է։ Աշխարհագրական կոորդինատներ են՝  17 ° 4′51.5 ″ N 61 ° 44′44.26 ″։  Գտնվում է Պարես քաղաքից հարավ։

## Պատկերասրահ

Betty's Hope Sugar Plantation Antigua 4137.jpg
Betty's Hope Sugart Plantation Antigua 9123.jpg
Bettys Hope Sugar Plantation Antigua 9141.jpg


## Ծանոթագրություններ

## Գրականություն
* Scott, C. R. (ed.) (2005) Insight guide: Caribbean (5th edition). London: Apa Publications.

Կատեգորիա:1650 հիմնումներ Հյուսիսային Ամերիկայում
Կատեգորիա:Անտիգուա և Բարբուդայի թանգարաններ
Կատեգորիա:1650 հիմնադրումներ Հյուսիսային Ամերիկայում
Կատեգորիա:1650 կառուցումն ավարտված շենքեր և կառույցներ
Վերածնվող Հայաստան կուսակցություն

**Վերածնվող Հայաստան** (կրճատ՝ **ՎՀԿ**), հայկական քաղաքական կուսակցություն, ստեղծվել է 2021 թվականի մարտի 20-ին։ Կուսակցության առաջնորդը Վահե Ա. Հակոբյանն է։

Կուսակցության վարչության անդամներ են՝ Գորիս համայնքի ղեկավար Առուշ Առուշանյանը, Մեղրի համայնքի ղեկավար Մխիթար Զաքարյանը, Քաջարան համայնքի ղեկավար Մանվել Փարամազյանը, Սիսիան համայնքի ղեկավար Արթուր Սարգսյանը։ Կուսակցության վերստուգիչ հանձնաժողովի անդամներն են Տեղ համայնքի ղեկավար Ներսես Շադունցը և Տաթև համայնքի ղեկավար Մուրադ Սիմոնյանը։

## Պատմություն
2021 թվականի մայիսին «Վերածնվող Հայաստան» կուսակցությունը որոշում է կայացրել արտահերթ խորհրդարանական ընտրություններին մասնակցել Հայ Յեղափոխական Դաշնակցության հետ նախընտրական դաշինքով, որը կգլխավորի Հայաստանի երկրորդ նախագահ Ռոբերտ Քոչարյանը։ Դաշինքը կոչվեց «Հայաստան դաշինք»։

## Ծանոթագրություններ

## Արտաքին հղումներ
* Պաշտոնական կայքէջը 

Կատեգորիա:Հայաստանի կուսակցություններ
Էննի Մոնտեգյու Ալեքսանդր

**Էննի Մոնտեգյու Ալեքսանդր** (` 1867 թվականի դեկտեմբերի 29, Հոնոլուլու- 1950 թվականի դեկտեմբերի 10, Օքլենդ (Կալիֆորնիա))՝ ամերիկացի հնէաբան, Բերկլիի Կալիֆորնիական համալսարանում Հնէաբանության թանգարանի հիմնադիր։

## Կենսագրություն
Էննի Մոնտեգյու Ալեքսանդրը ծնվել է 1867 թվականին Հոնոլուլուում։ Նա Սեմանուել Թոմասի և Մարթա Կուկ Ալեքսանդրի չորս երեխաներից երրորդն էր։ Էնիի պապն ու տատը Անգլիայից Հավայի ժամանած առաջին միսիոներներից են, նրա հայրը Մաուիում զբաղվում էր  շաքարեղեգի մշակմամբ և Alexander & Baldwin ընկերության հիմնադիրներից մեկն էր։ Էննին երիտասարդ հասակում հնարավորություն ուներ շատ ճամփորդել Եվրոպայում և հարավ-արևելյան Ասիայում։

1882 թվականին Էննիի ընտանիքը տեղափոխվեց Օքլենդ (Կալիֆորնիա)։ 1887 թվականին Էննին ընդունվեց Մասսաչուսեթսի կանանց համար նախատեսված դպրոց(Lasell Seminary for Young Women): 1888 թվականին Ալեքսանդրովների ընտանիքը  Փարիզում էր, որտեղ Էննին ուսանեց երաժշտություն և նկարչություն։ 1901 թվականին,  Բերկլիի համալսարանում Ջոն Մերրիամի դասախոսություններին այցելելուց հետո, նա սկսեց հետաքրքրվել հնէաբանությամբ։ 1901 թվականից մինչև 1905 թվականը Էննի Ալեքսանդրը ֆինանսավորում էր Մերրիամի հնէաբանական գիտարշավը և անձամբ մասնակցում էր դրանց։  Վերջին գիտարշավի ժամանակ հայտնաբերվեց մեծ քանակությամբ իխթիոզավրերի  կմախքներ։
ձախից|մինի|200x200փքս|Էննի Ալեքսանդրի պատվին կանգնեցված հուշակոթող` Կոլորադոյի համալսարանի տարածքում
1906 թվականից Էննի Ալեքսանդրը սկսեց յուրաքանչյուր ամիս ֆինանսավորել Բերկլիի համալսարանի կողմից  անցկացվող հնէաբանական հետազոտությունները։ 1907 թվականին, Ալյասկայի էքսպեդիցիայից հետո, որում նա մասնակցություն ուներ, Էննին առաջարկեց Կալիֆորնիայի համալսարանում ստեղծել  իրական պատմության թանգարան։ Բայց, քանի որ այդ նպատակի իրականացման համար պետության հատկացված գումարը չէր բավարարում, Էննին հատկացրեց պակասող գումարը։  Կալիֆորնիայի համալսարանում ողնաշարավորների կենդանաբանության թանգարանը (Museum of Vertebrate Zoology) բացվեց 1908 թվականին, և նա իր անձնական հավաքածուի մի մասը հանձնեց թանգարանին։ 1934 թվականին նրա նախաձեռնությամբ և ֆինանսական օժանդակությամբ հիմադրվեց ևս մեկ համալսարանական թանգարան` հնէաբանության թանգարանը։ Բացի դա, Էննի Ալեքսանդրը մեծ ներդրում ուներ նաև հավաքածուի համալրման գործում` իր ընկերուհու` Լուիզա Կելլոգգի (Louise Kellogg), հետ նա  համալսարանական թանգարանների համար հավաքեց 20 000 բուսատեսակներ, կենդանիներ և քարացուկներ։  Էննին ստեղծեց  նաև կրթաթոշակի  ֆոնդ այն ուսանողների համար, ովքեր գիտահետազոտական գործունեություն էին ծավալում։ Նա գիտական գործունեություն չէր ծավալել, սակայն շարունակում էր ակտիվ մասնակցություն ունենալ հնէաբանական էքսպեդիցիաներում մինչև խորը ծերություն։

Էննի Մոնտեգյու Ալեքսադրը մահացել է 1950 թվականի սեպտեմբերի 10-ին։ Նրա պատվին է անվանակոչվել հազվադեպ հանդիպող հանածոների  շարքը։ Նրա անունն է կրում նաև Ալյասկայում Ալեքսանդրի լիճը։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:Ամերիկացի բարերարներ
Կատեգորիա:Ամերիկացի կենդանաբաններ
Կատեգորիա:Ամերիկացի հնէաբաններ
Իսլամական օլիմպիական խաղեր

**Իսլամական օլիմպիական խաղեր** (թուրք.՝ Islam Ülkeleri Spor Oyunlari) բազմամարզական իրադարձություն է իսլամադավան երկրների համար (մեծ մասամբ այն մարզիկների համար, ովքեր դավանում էին իսլամ կրոնը)։ Այն տեղի է ունեցել 1980 թվականի սեպտեմբերի 28-ից հոկտեմբերի 5-ը Թուրքիայի Իզմիր քաղաքում։ Չնայած մրցույթին մասնակցելու համար հրավիրվել էր 42 ազգեր, սակայն, ի վերջո, մասնակցեցին միայն տասը ազգեր, որոնց թվում էին շուրջ 700 մարզիկներ։ Մրցաշարում մրցող ազգերի թվում միայն Ալժիրն ու Լիբիան էին պատվիրակություններ ուղարկել 1980 թվականին Մոսկվայի Ամառային օլիմպիական խաղերին։

## Պատմությունը
Խաղերի գաղափարը սկիզբ է առել 1979 թվականին Իսլամաբադում կայացած տարածաշրջանային հանդիպմանը արտաքին գործերի նախարարների հանդիպումից հետո։ Իզմիրը ընտրվեց որպես հյուրընկալող երկիր և ուներ հագեցած սարքավորումներ, որոնք բերվել  էին 1971 թվականի  Միջերկրածովյան խաղերի անցկացման վայրից, գլխավոր վայրը  «Իզմիր Աթաթուրք» մարզադաշտն էր։ Պակիստանցի սպորտի ներկայացուցիչ Անվար Չոուդրին բարձր գնահատեց մուսուլման մեծամասնություն կազմող ժողովուրդների միավորումը` նշելով, որ «բոլոր մրցող երկրները համեմատաբար նույն մակարդակն ունեն, ինչը մեր մարզիկներին խրախուսում է էլ ավելի լավ ելույթ ունենալ»։

Լիբիան հաղթեց հինգ թիմերի ֆուտբոլի ասոցիացիայի մրցաշարում՝ մնալով անպարտելի։

Խաղերն առաջարկվում էր անցկացնել քառամյա կտրվածքով, որոնք նախատեսված էին Ամառային օլիմպիական խաղերից մեկ տարի առաջ, որպեսզի իսլամադավան երկրները հնարավորություն ունենային նախապատրաստվել ավելի մեծ մրցույթի։ Սաուդյան Արաբիան ընտրվել էր 1983 թվականին երկրորդ իսլամական խաղերը վարելու համար, սակայն, ի վերջո, միջոցառումը չի չկայացավ։ 1993 թվականին մեկնարկեցին Կանանց Իսլամական խաղերը, իսկ այնուհետև 2005 թվականին Սաուդյան Արաբիայում բացվեցին Իսլամական համերաշխության խաղերը` շարունակելով մուսուլմանական մեծամասնություն ունեցող երկրների միջև միջազգային խաղերի ժառանգությունը։

## Սպորտ
* Մարմնամարզություն
* Բասկետբոլ 
* Ֆուտբոլ
* Լող
* Թենիս
* Վոլեյբոլ
* Ըմբշամարտ

## Մասնակից երկրներ
*  
* 
* 
* 
* 
* 
* 
* 
* 
* 

## Շքանշանների ցուցատախտակ

## Ծանոթագրություններ
Ռոբերտ Գյունտեր

270px|մինի|Գյունտերի հիմնադրած թանգարանը
**Ռոբերտ Վիլյամ Թեոդոր Գյունտեր** (գերմաներեն՝ **Robert William Theodore Gunther**, ), գերմանական արմատներով բրիտանացի գիտնական՝ գիտության պատմաբան, կենսաբան։ Գերմանացի անվանի կենսաբան Ալբերտ Գյունտերի որդին է։ Կյանքի մեծ մասն անց է կացրել Մեծ Բրիտանիայում։

## Կենսագրություն
Սովորել է Օքսֆորդի համալսարանական քոլեջին առընթեր դպրոցում, ապա՝ բուն քոլեջում (University College), որից հետո՝ Օքսֆորդի մեկ այլ՝ Մագդալեն քոլեջում։ Ուսումնառության ավարտին ընդունվել է Օքսֆորդի համալսարանի գիտական ակումբ։

1923 թվականից սկսել է հրատարակել իր գլխավոր աշխատությունը՝ գիտության 14 հատորանոց պատմությունը, որը լույս է ընծայվել մեկ մատենաշարով։ Աշխատության վերջին հատորը լույս է տեսել հեղինակի մահվանից հետո՝ Երկրորդ համաշխարհային պատերազմի ավարտման տարում։ Դրանից հետո հրատարակվել է տասնհինգերորդ գիրքը, որը պատրաստել էր Ռոբերտ Գյունտերի որդին՝ Ա. Ե. Գյունտերը և նվիրել էր հորը, նրա կյանքին ու գործունեությանը, թողած գիտական ժառանգությանը։

### Նվաճումներ
Օքսֆորդում Ռոբերտ Գյունտերը հիմնել է գիտության պատմության թանգարան, որտեղ, արժեքավոր այլ ցուցանմուշների շարքում, պահվում է նաև նրա ձեռագրերի հավաքածուն։

## Երկերի ընտրանի
* 
* als Hrsg.: *The greek herbal of Dioscorides, illustrated by a byzantine A.D. 512, englished by John Goodyer A.D. 1655.* Robert T. Gunther, New York 1934; Neudruck ebenda 1959.
* *The Herbal of Apuleius Barbarus, from the 12th century manuscript formerly in the abbey of Bury St. Edmunds (Oxford, MS. Bodley 130).* The Roxburgh Club, Oxford 1925.

## Ծանոթագրություններ

## Գրականություն
* Albert E. Gunther: *Robert T. Gunther. A Pioneer in the History of Science 1869–1940* (Early Science in Oxford; Bd. 15). Oxford University Press, Oxford 1967.
* Miles Hadfield u.&nbsp;a.: *British gardeners. A biographical dictionary*. Zwemmer Books, London 1980, ISBN 0-302-00541-2.
* Roger Hutchins: *Gunther, Robert William Theodore (1869–1940)*. In: * Oxford Dictionary of National Biography, Bd. 23*. Oxford University Press, 2004; online edition, Mai 2005 http://www.oxforddnb.com/view/article/33610
* A. V. Simcock (Hrsg.): *Robert T. Gunther and the old Ashmolean*. Museum of the History of Science, Oxford 1985, ISBN 0-903364-04-2.
* *Museum of the History of Science*. In: *[[Encyclopædia Britannica]]*. Encyclopædia Britannica, Chicago 2007 (Ultimate Reference Suite).

## Արտաքին հղումներ
* Notes and Records of Royal Society. Robert Fox. Report...

Կատեգորիա:Բարերարներ
Կատեգորիա:Բնօրինակում անաղբյուր հոդվածներ
Կատեգորիա:Բրիտանացի գիտնականներ
Կատեգորիա:Թանգարանների հիմնադիրներ
Հայաստան դաշինք

**Հայաստան դաշինք**, խորհրդարանական խմբակցություն, որը ստեղծվել է 2021 թվականի մայիսի 9-ին։ Դաշինքի առաջնորդը Հայաստանի երկրորդ նախագահ Ռոբերտ Քոչարյանն է։ Դաշինքում ներկայացված են Հայ Յեղափոխական Դաշնակցությունը, «Առաջ» կուսակցությունը, որոշ քաղաքական ուժեր, կազմակերպություններ և այլ քաղաքական գործիչներ։

Նախկինում դաշինքի կազմի մեջ է եղել նաև Վերածնվող Հայաստան կուսակցությունը:

## Ստեղծման նախապատմություն
### Հայ-ադրբեջանական պատերազմ 2020, հետպատերազմյա գործընթաց

### Կառուցվածք
Դաշինքը գլխավորում է Ռոբերտ Քոչարյանը, նախընտրական շտաբի ղեկավարը Հայաստանի նախկին փոխվարչապետ Արմեն Գևորգյանն է, նախընտրական կենտրոնական շտաբի պաշտոնական ներկայացուցիչը փաստաբան Արամ Վարդևանյանն է։

## Հայաստանի խորհրդարանական ընտրություններ (2021)

2021 թվականի Հայաստանի խորհրդարանական ընտրություններում «Հայաստան» դաշինքը առաջադրել էր 156 պատգամավորի թեկնածություն։

## «Հայաստան» խմբակցություն
Ըստ 2021 թվականի հունիսի 20-ին կայացած արտահերթ խորհրդարանական ընտրությունների արդյունքների Հայաստան կուսակցությունների դաշինքը ստացել է ընդհանուր ձայների 21.09%-ը, ստանալով 29 մանդատ, որից մեկը ասորական համայնքի ներկայացուցիչ է։

Հայաստան խմբակցության ղեկավարը Սեյրան Օհանյանն է, քարտուղարը՝ Արծվիկ Մինասյանը։

8-րդ գումարման ԱԺ-ում Հայաստան դաշինքի պատգամավորներն են.

# Իշխան Սաղաթելյանը (ՀՅԴ)
# Աննա Գրիգորյանը (Անկուսակցական)
# Արմեն Գևորգյանը (Անկուսակցական)
# Լիլիթ Գալստյանը (ՀՅԴ)
# Արմեն Ռուստամյանը (ՀՅԴ)
# Սեյրան Օհանյանը (անկուսակցական)
# Էլինար Վարդանյանը (անկուսակցական)
# Արծվիկ Մինասյանը (ՀՅԴ)
# Քրիստինե Վարդանյանը (ՀՅԴ)
# Գեղամ Մանուկյանը (ՀՅԴ)
# Աղվան Վարդանյանը (ՀՅԴ)
# Ագնեսա Խամոյանը (անկուսակցական)
# Աշոտ Սիմոնյանը (ՀՅԴ)
# Արմենուհի Կյուրեղյանը (ՀՅԴ)
# Թադևոս Ավետիսյանը (ՀՅԴ)
# Արթուր Սարգսյանը (Անկուսակցական)
# Արթուր Խաչատրյանը (ՀՅԴ)
# Արգիշտի Գևորգյան (ՀՅԴ)
# Գառնիկ Դանիելյան (ՀՅԴ)
# Արմինե Խերանյան (ՀՅԴ)
# Ասպրամ Կրպեյան (Անկուսակցական)
# Արման Ղազարյան (Անկուսակցական)
# Մհեր Մելքոնյան (ՀՅԴ)
# Պետրոս Մեղրյան (ՀՅԴ)
# Լևոն Քոչարյան (Անկուսակցական)
# Իրինա Գասպարյան (Անկուսակցական)
# Զեմֆիրա Միրզոևան (անկուսակցական)
# Արփինե Վարդանյան (ՀՅԴ)

## Ծանոթագրություններ

## Արտաքին հղումներ
* Պաշտոնական կայքը
* Հայաստան դաշինք - քաղաքական երկխոսություն
* Հայաստանի Ազգային ժողովի պաշտոնական կայք - Հայաստան դաշինք

Կատեգորիա:Ռոբերտ Քոչարյան
Ալբերտ Սմիթ Բիքմոր

**Ալբերտ Սմիթ Բիքմոր** (, ), ամերիկացի բնագետ և ճանապարհորդ։

Նյու Յորքի Ամերիկյան բնագիտական թանգարանի ստեղծող և հիմնադիր։

## Կենսագրություն և գործունեություն
thumb|mini|right|280px|Ալբերտ Սմիթ Բիքմոր, 1909 թվական
Ալբերտ Սմիթ Բիքմորը ծնվել է 1839 թվականին Սեյնթ Ջորջում՝ Մեն նահանգում։ Նա բնության հանդեպ սերը և բնագետի կոչումը վերագրում է իր մանկության ընթացքում լողափի և անտառի մոտ ապրելու փաստին։ Մանուկ հասակում նա հավաքում էր խեցիներ և ծովային ոզնիներ, սովորում տեղական բուսական և կենդանական աշխարհի անունները, իսկ ձմեռային երեկոներին սահում էր մոտակա սառցակալված լճակում։

Ընդունվել է Դարտմուտի քոլեջ, որտեղ նրա սիրած առարկաներն էին քիմիան, երկրաբանությունն ու հանքաբանությունը։ Բնական պատմության հանդեպ նրա սերը նկատվել է Դարտմուտի դասախոսների կողմից, որոնք նրան հանձնարարական նամակ են հանձնել՝ Հարվարդի հայտնի պրոֆեսոր Ժան Լուի Ագասիսի մոտ սովորելու համար։ 1860 թվականին նա դարձել է Ագասիսի յուրահատուկ աշակերտներից մեկը։ Նա աշխատել է նաև Ագասիսի Կենդանաբանության համեմատական թանգարանում, ինչը նրան օգնել է վճարել 4 տարվա դասընթացի համար։ Հենց այդ ժամանակ է, որ Բիքմորը սկսել է մտածել Նյու Յորքում Բնական պատմության թանգարանի ստեղծման մասին։ Իր ծրագրերը նա քննարկել է դոկտոր Ակլանդի հետ, ում աջակցությունն ամրապնդել է այդպիսի թանգարան հիմնելու վճռականությունը, առավել ևս, որ ուրիշներին չէր հաջողվել հավաքել անհրաժեշտ միջոցներ՝ թանգարան բացելու համար։

Ալբերտ Բիքմորը գրել է մի գիրք՝ «*Travels in the East Indian Archipelago*» վերնագրով, որը հրապարակվել է 1868 թվականին։

## Ծանոթագրություններ

## Գրականություն
* 

Կատեգորիա:Գիտնականներ այբբենական կարգով
Կատեգորիա:Ամերիկացի ճանապարհորդներ
Կատեգորիա:Ամերիկացի կենդանաբաններ
Կատեգորիա:Ամերիկացի բնագետներ
Փիթեր Ռեդփաթ

**Փիթեր Ռեդփաթ** (, ), կանադացի գործարար, բարերար, թանգարանի հիմնադիր։

## Կենսագրություն
Ծնվել է կանադական Մոնրեալ քաղաքում։ Ծնողները Կանադա էին եկել Շոտլանդիայից։ Հայրը՝ Ջոն Ռեդփաթը, Մոնրեալի բանկի տնօրենն էր, Մոնրեալի քաղաքային խորհրդի անդամ, շաքարի արտադրությամբ զբաղվող *Redpath Sugar* ընկերության և այլ ձեռնարկությունների սեփականատեր։ Փիթերն իր աշխատանքային գործունեությունն սկսել է ընտանեկան բիզնեսում ներգրավվելով. աշխատել է շաքարի գործարանում և մոնրեալյան այլ ձեռնարկություններում։ 1864 թվականից մինչև իր մահը նա եղել է Մաքգիլի անվան համալսարանի կառավարիչների խորհրդի անդամ։ Այդ համալսարանում նրա ջանքերով 1871 թվականին բացվել է բնական փիլիսոփայության ամբիոն, 1880 թվականին էլ՝ Ռեդփաթի թանգարանը, որտեղ ներկայացված են բնության պատմությունն արտացոլող բազմաթիվ ուշագրավ ցուցանմուշներ։ Այդ նուն տարում նա կնոջ հետ մեկնել է Անգլիա, սակայն շարունակել է սերտորեն համագործակցել Մաքգիլի անվան համալսարանի հետ։ 1893 թվականին նրա հատկացրած ֆինանսական միջոցներով այդ համալսարանում կառուցվել ու արդյունավետ գործունեություն է ծավալել ռեդփաթյան գրադարանը (*Redpath Library*): Փիթեր Ռեդփաթն այդ նպատակով համալսարանին նվիրաբերել է կես միլիոն դոլար և բազմաթիվ գրքեր։ Հաջորդ տարում՝ 1894 թվականի փետրվարի 1-ին՝ 73 տարեկան հասակում, Փիթեր Ռեդնափը կնքել է իր մահկանացուն։ Թաղվել է Չիզլհըրսթ քաղաքի եկեղեցու բակում։

### Ընտանիքը
thumb|right|260px|Գրեյս Ռեդփաթը. նկարիչ՝ Ուիլյամ Նոթման
1847 թվականի հոկտեմբերի 16-ին Փիթեր Ռեդնափն ամուսնացել էր Գրեյս Վուդի հետ, որը չեշիրցի առևտրական և բարերար Ուիլյամ Վուդի դուստրն էր և մասնավոր լավ կրթություն էր ստացել։ Ամուսնու մահից հետո Գրեյսը շարունակել է հովանավորել Մաքգիլի անվան համալսարանին, խոշոր գումարներ է նվիրաբերել թանգարանի, գրադարանի պահպանման ու հարստացման և այլ ծախսեր հոգալու համար։ Փիթեր Ռեդփաթի կիսանդրին և նրա կնոջ դիմանկարը տեղադրված են Մաքգիլի համալսարանի գլխավոր պատկերասրահում։

## Ծանոթագրություններ

## Արտաքին հղումներ
* Library History — Peter Redpath from McGill University
*Photograph:Peter Redpath, 1861 - McCord Museum
*Photograph:Peter Redpath, 1871 - McCord Museum
*Photograph:Peter Redpath, 1891 - McCord Museum
*Photograph:Mrs. Peter Redpath, 1870 - McCord Museum

Կատեգորիա:Բարերարներ
Կատեգորիա:Թանգարանների հիմնադիրներ
Կատեգորիա:Կանադացի գործարարներ
Կողբի դպրոց (այլ կիրառումներ)

**Կողբի դպրոց** արտահայտությունը կարող է վերաբերել՝

* Կողբի Ջահան Կարախանյանի անվան թիվ 1 միջնակարգ դպրոց, միջնակարգ դպրոց Հայաստանի Հանրապետության Տավուշի մարզի Կողբ գյուղում,
* Կողբի Բագրատ Սահակյանի անվան թիվ 2 միջնակարգ դպրոց, միջնակարգ դպրոց Հայաստանի Հանրապետության Տավուշի մարզի Կողբ գյուղում,
* Կողբի երաժշտական դպրոց
* Կողբի գեղարվեստի դպրոց
Դոմինիկայի թանգարան

**Դոմինիկայի թանգարան** (), Կարիբյան ավազանի Դոմինիկա կղզային պետության ազգային թանգարանը։ Այն գտնվում է երկրի մայրաքաղաք Ռոզոյում՝ Հին շուկայի դիմացի առափին, որը գաղութատիրական ժամանակներում ստրուկների առևտրի կենտրոն էր։ 1810 թվականին կառուցված շենքը նախկինում ծառայել է որպես շուկա և փոստային բաժանմունք։

## Ցուցադրություն
350px|մինի|ձախից|Թանգարանի ցուցադրություններից
Դոմինիկայի հայտնի պատմաբան Լենոքս Հոնիչըրչը պատասխանատու էր թանգարանի մեծ մասի համար։ Թանգարանը պարունակում է իրեր, որոնք առնչվում են Դոմինիկայի մշակութային և սոցիալական պատմությանը, ինչպես նաև երկրաբանությանն ու հնագիտությանը։

Թանգարանի հավաքածուն ներառում է նախկին կառավարիչների հին լուսանկարներ և դիմանկարներ, գաղութային կահույք, ներառյալ աթոռ, հին պահարան և բարոմետր, թռչունների և ձկների նմուշներ և գաղութային գյուղատնտեսության իրեր։ Այստեղ ներկայացված են բնիկ ժողովուրդների մշակույթի առարկաներ, այդ թվում՝ կարիբների փոքր փորովի պուի պուի (pwi pwi) մակույկը, կարիբների խրճիթի և արավակների կերամիկական իրերի ու գործիքների պատճեններ։

Հավաքածուն պարունակում է մի քանի քարե կացիններ, որոնց մի մասի երկարությունը հասնում է 9 մատնաչափի։

Թանգարանում ցուցադրվում են կղզու հրաբխագիտությանը վերաբերող ցուցանմուշներ։ Վաղաբնակներին վերաբերող իրերը ներառում են թիեր, տնային գործիքներ, փայտե արձանիկներ և հին երաժշտական գործիքներ։

## Ծանոթագրություններ

## Արտաքին հղումներ
* 

Կատեգորիա:1810 կառույցներ
Կատեգորիա:Ազգային թանգարաններ
Կատեգորիա:Դոմինիկայի թանգարաններ
Կատեգորիա:Պատմության թանգարաններ
Երաժշտական գործիքների թանգարան (Դուշանբե)

**Գուրմինջ Զավկիբեկովի անվան երաժշտական գործիքների թանգարան** (կրճատ` **Գուրմինջի թանգարան**, ), մասնավոր թանգարան Տաջիկստանի մայրաքաղաք Դուշանբեի կենտրոնում, Իսմոիլի Սոմոնի թաղամասում։

## Պատմություն
Թանգարանը հիմնադրվել է 1990 թվականին, դերասան և երաժիշտ, Տաջիկական ԽՍՀ-ի ժողովրդական արտիստ Գուրմինջ Զավկիբեկովի կողմից, որի անունով էլ կոչվել է այն։ Թանգարանի հիմնադիրը ղեկավարել է այն մինչև իր կյանքի վերջը, 2003 թվականը, իսկ այդ ժամանակից ի վեր թանգարանը ղեկավարում է նրա որդին` Իկբոլ Զավկիբեկովը, որը ևս պրոֆեսիոնալ երաժիշտ է։ Թանգարանի կուրատորը Լոլա Ուլուգովան է։ Ի սկզբանե թանգարանը գտնվում էր Բոխտար փողոցի վրա գտնվող այն շենքում, որտեղ ժամանակին ապրել էր Գուրմինջ Զավկիբեկովը, իսկ 2018 թվականին այն տեղափոխվել է նոր վայր` Շոթա Ռուսթավելու փողոցում` նախորդ վայրում շինարարական աշխատանքների պատճառով։

## Ցուցադրություն
Գուրմինջի թանգարանում ցուցադրված են Տաջիկստանի ժողովուրդների ավելի քան 100 ավանդական երաժշտական գործիքներ, որոնք գլխավորապես հավաքվել են Զավկիբեկովի կողմից դեպի հայրենի շրջան` Գորնո Բադախշի ինքնավար մարզ կատարած արշավների ժամանակ։ Դրանց մեջ գերակշռում են լարային գործիքները, այն է` թառը, դուտարը, գիջակը, ռուբաբը։ Ներկայացված են նաև պամիրների նյութական մշակույթի որոշ տարրեր, որոնք կապ չունեն երաժշտության հետ։

Թանգարանում պարբերաբար անց են կացվում համերգներ, դասախոսություններ և այլ կրթական ու մշակութային միջոցառումներ։

## Ծանոթագրություններ

## Արտաքին հղումներ
* 

Կատեգորիա:1990 հիմնադրումներ Տաջիկստանում
Կատեգորիա:1990 հիմնադրված թանգարաններ
Կատեգորիա:Դուշանբե
Կատեգորիա:Երաժշտական գործիքների թանգարաններ